  Анжелика Тихонова корреспондент Глазкарысь дышетӥсьёсты дасясь В. Г. Короленко нимо институтын арлы быдэ радъяськись «Фольклорная карусель» ужрадын историяя но лингвистикая факультетысь удмурт кылъя но англи кылъя ӧрысь кыкетӥ курсысь студентъёс элькунлэн пӧртэм ёросъёсысьтыз сям-йылолъёсты возьматӥзы. Озьы егитъёс фольклоръя гужем практиказылы йылпумъянъёс лэсьтӥзы. Со сярысь ивортодэтъя «Удмуртия» агентстволэн корреспондентэзлы Тодосъя но дышетонъя «Кылӧс» финн-угор центрлэн кивалтӥсез Ольга Никифорова вераз. Интерактивной формаен возьматӥськомы. «Фольклорная карусель» бере, со берга шуиськомы. Но милям туала амалэн со бергаз. Машина мынӥз Кез ёросысь Дэбес ёросэ, собере Глаз ёросэ, Эгра пала кошкиз, Можгаысь одӥг нылашмы вал, Можга пала вуимы Ольга Никифорова, Тодосъя но дышетонъя «Кылӧс» финн-угор центрлэн кивалтӥсезОзьы, егитъёс ас факультетысьтызы ик мукет студентъёсты – историкъёсты, географъёсты но мукетъёссэ – люкам материалэнызы тодматӥзы. Нылъёс тужгес тунсыко материалъёссэс, кызьы асьсэлы потэ, возьмато. Тани Кез ёросысь студенткамы 83 аресъем пересьлэсь «Ватон гур» кырӟанзэ гожтыса вайиз. Туж тунсыко кылзыны вал сое Ольга Никифорова, Тодосъя но дышетонъя «Кылӧс» финн-угор центрлэн кивалтӥсезМукетъёсыз бигер сюанэн, мадиськонъёсын, ишанъёсын но тунаськонэн тодматӥзы. Егитъёслы туж кельшиз тунаськон. Озьы йырамы малпан кылдӥз, тунаськонлы быдэс ужрад но сӥзьыны. Туж куризы, мукет факультетысь но студентъёс, удмурт кылын тунаськон ортчытыны Ольга Никифорова, Тодосъя но дышетонъя «Кылӧс» финн-угор центрлэн кивалтӥсезОльга Никифоровалэн кылъёсызъя, таӵе ужрад факультетазы ог 5-6 ар ортчытъяло ини. Котькуд пумиськонзэс выль сямен, тунсыкогес карыны тыршо. Кылсярысь, черсыса, керттӥськыса, пужыятскыса пукон ӝытъёссы вал. Нош туэ караоке радъязы – удмурт кырӟанъёсты кырӟазы.  Тодэ вайытом, Удмуртиын нырысьсэ вылӥ но шор ёзо ӧнер дышетсконниосысь студентъёс понна «ЭТНОэксперт» визьбур шудон ортчытозы. Нош эшшо элькунамы улӥсьёс калык лулчеберетэз возьматӥсь туспуктэмъёсъя «Самобытная Россия» вожвылъяськонэ пыриськыны быгато. Тегъёс: Лулчеберет Дышетон студентъёс Удмуртия йӧскалыклулчеберет Глазкар удмуртъёс ГГПИ фольклор  